Diane Arbus

Diane Arbus (opprinnelig Diane Nemerov; 1923-1971) var en amerikansk fotograf. Hun arbeidet som mote- og dokumentarfotograf og er særlig kjent for sine portretter av folk i utkanten av samfunnet, ofte i sjangeren street photography. Transvestitter, dverger, giganter, prostituerte og vanlige folk fra arbeiderklassen i ukonvensjonelle positurer og sammenhenger. Arbus var en ledende fotograf i USA på 1960-tallet og en av de mest originale fotografer i sin tid. Hun var særlig opptatt av gapet mellom hvem vi er og hvem vi ønsker å bli sett som, the gap between intention and effect. Mesteparten av fotografiene var fra New York City der hun bodde. Hennes karriere som fotograf varte omkring 15 år.

 Bakgrunn 
Diane Arbus ble født som Diane Nemerov 14. mars 1923 i New York City i en velstående jødisk familie.https://www.moma.org/artists/208 Foreldrene Gertrude og David Nemerov eide butikken Russeks som forhandlet pels og mote på Fifth Avenue. Hennes bror var dikteren Howard Nemerov. Hun vokste opp på Manhattans Park Avenue og ved Central Park. Foreldrene overlot oppdragensen av sine tre barn til ansatte. Familien hadde tre barnepiker, to tjenestejenter, kokk og sjåfør. Arbus' bestefar, Frank Russek, utvandret fra den polske delen av Det russiske keiserriket. Bestefaren Meyer Nemerov hadde utvandret fra Kyiv.Lubow, A. (2016). Diane Arbus. Random House.

Fjorten år gammel forelsket hun seg i skolekameraten Allan Arbus, en skuespiller, og de giftet seg så snart hun hadde fylt 18. De arbeidet til dels sammen. De ble skilt i 1969.

Arbus tok sitt eget liv 26. juli 1971 i Greenwich Village. Det gikk rykter at hun hadde fotografert sitt selvmord.

 Fotograf 
Da han begynte å lære seg å fotografere for det militære, lærte han videre til Diane. De hadde suksess i mote-verdenen som et team, hvor Allan fotograferte og Diane jobbet som stylist. De hadde blant annet oppdrag for familiebedriften Russek. Etterhvert som Diane begynte å fotografere selv, tok hun timer hos Lisette Model ved New School i New York. 
Etter at hun ble skilt fra sin ektemann, studerte Arbus med Alexey Brodovitch og Richard Avedon. Fra 1960 jobbet Arbus som pressefotograf, blant annet for magasinene Vogue, Esquire, Harper's Bazaar, The New York Times Magazine og Sunday Times. 

På begynnelsen av 1960-tallet forlot hun motefotografering til fordel for dokumentar med realistisk stil og humanistisk preg. I 1963 fikk Arbus et stipend fra Guggenheim, som gjorde at hun kunne fokusere på sin kunst.Fischel, J. (2008). Encyclopedia of Jewish American popular culture. Torossa. I 1967 hadde hun sin første museumsutstilling i Museum of Modern Art. Arbus er kjent for sine fotografier av mennesker som var utstøtte i samfunnet, som transvestitter, kortvokste, giganter, prostituerte og andre som blir fotografert i merkelige situasjoner. Det ble holdt en stor utstilling av hennes arbeider på Venezia-biennalen i 1972, noen måneder etter at hun døde.

Til å begynne med brukte hun et vanlig 35 mm-kamera og skiftet rundt 1962 til Rolleiflex i mellomformat med kvadratiske bilder. Arbus' foto "Identical Twins" (1966) var inspirasjon for tvillingene i Stanley Kubricks The Shining.Abrams, J. J., Britton, J. R., Cole, R., Donelan, C., Fenwick, J., Gombash, W., ... & Williams, M. M. (2020). A Critical Companion to Stanley Kubrick. Lexington Books. Arbus "Puerto Rican Woman with a Beauty Mark" (1969) kan ha inspirert sminke i Barry Lyndon.Szaniawski, J. (Ed.). (2020). After Kubrick: A Filmmaker’s Legacy. Bloomsbury Publishing USA. Arbus og Kubrick var bekjent i New York.Hunter, I. Q., & Abrams, N. (Eds.). (2021). The Bloomsbury Companion to Stanley Kubrick. Bloomsbury Publishing USA. David Lynch var inspirert av Arbus i sine surrealistiske filmer.Derry, C. (2009). Dark dreams 2.0: a psychological history of the modern horror film from the 1950s to the 21st century. McFarland.

 Bibliografi 
 Patricia Bosworth: Diane Arbus: A Biography New York 1984 ISBN 0-393-31207-0
 Diane Arbus: Magazine Work New York 1984 ISBN 0-89381-233-1

 Omtale av bøkene

 Referanser 

 Eksterne lenker 





Kategori:Kunstnere fra USA
Kategori:Fotografer fra USA
Kategori:Personer fra New York City